Edusolutions ontken aantygings oor Malema | Nuus24
Johannesburg – Daar is geen verband tussen die uitreiking van 'n lasbrief vir die inhegtenisneming van Julius Malema en die omstrede maatskappy EduSolutions nie, het die maatskappy Saterdag gesê.Mateli Mpuntsha, uitvoerende direkteur, het gesê hy is verras deur berigte wat Malema verbind met 'n ondersoek oor korrupsie in verband met 'n tender wat in 2010 aan die maatskappy toegeken is."EduSolutions ontken enige professionele of persoonlike verhouding met mnr Malema en wil graag beklemtoon dat [die maatskappy] nog nooit in verband met dié saak deur die teenkorrupsie-taakmag genader is nie," het Mpuntsha in 'n verklaring gesê.Volgens 'n berig in die Weekend Argus word die lasbrief vir Malema se inhegtenisneming met EduSolutions verbind, en meer lasbriewe – vir onderwysamptenare van Limpopo – sal binnekort uitgereik word.Malema sal na verwagting volgende week in 'n hof in Polokwane verskyn.EduSolutions is die maatskappy wat handboeke aan skole in Limpopo moes verskaf. Die maatskappy word ondersoek weens die laat aflewering van dié handboeke.– Volg Nuus24 op Twitter.
Lees meer oor: edusolutions | julius malema | sa politiek VOLGENDE OP NUUS24X
Giel kom ek herinner jou net so 'n bietjie, lees hier onder, maar ek stem ons is volwasse genoeg om ons soos volwassenes te gedra. Die bal is in jou baan soos ek in ander kommentaar geseg het.
Met Eish - Junie 15, 2013 om 15:29
Geil Man nou kom ons baie nader aan die punt. Niemand betwyfel jou skryf vermoëns nie en baie geluk daarmee. Eerlik waar ek bedoel dit opreg. Dit is egter jou talent en gebruik dit waar dit van toepassing is. Ons op die forum is hier om menings te lig en kommentaar te lewer en nie om ons skryf of dig kuns bekend te stel nie. So kom ons praat op 'n beskaafde manier met mekaar en indien daar verskille is seg so en ons sorteer dit ook op 'n volwasse manier uit.
Indien jy bo ons gemiddelde mens verhewe is moet dan nie op ons onsinnige kommentaar reageer nie. Bepaal jou dan met wie jy jou wil assosieer of wie jy dink jou tipe is. So maklik soos dit.
Giel Man - Junie 15, 2013 om 15:44
Hou asb. op om sulke snedige, sotlike kommentaar te lewer waar ek oor die BERIGTE kommentaar lewer. Ek is siek en sat van mense wat kommentaar lewer oor hoe mens iets ervaar, sien en uitdruk.
Wat traak dit ander as ek soos 'n "Malgiel" in 'n droomwêreld klink?!
Verder beskou ek my beslis nie meer as enige ander kommentator nie - dit beteken nie dat ek nie my "man" teen enige kommentator sal staan of, dat ek nie 'n klanklose dolk met Woorde, stadig deur iemand se skrywershand sal druk nie...